b"\n_START_ARTICLE_\nTungstat de cadmi\n_START_SECTION_\nPropietats\n_START_PARAGRAPH_\nEl tungstat de cadmi cristal\xc2\xb7litza en el sistema monocl\xc3\xadnic, amb cristalls de color groc p\xc3\xa0l\xc2\xb7lid. T\xc3\xa9 una densitat de 7,9 g/cm\xc2\xb3 i un punt de fusi\xc3\xb3 de 1325 \xc2\xb0C - 1598 \xc2\xb0C, una duresa entre 4 i 4,5. No \xc3\xa9s higrosc\xc3\xb2pic ni soluble dins aigua. \xc3\x89s molt t\xc3\xb2xic per inhalaci\xc3\xb3. El seu \xc3\xadndex de refracci\xc3\xb3 val 2,2-2,3. El seu espectre d'emissi\xc3\xb3 se situa entre 470 nm i 540 nm, i absorbeix radiaci\xc3\xb3 de fins a 330 nm.\n_START_SECTION_\nAplicacions\n_START_PARAGRAPH_\nS'empra, en forma de monocristalls, en la fabricaci\xc3\xb3 de centellejadors ja que s'excita emetent fotons de llum visible quan per ell passa radiaci\xc3\xb3 gamma, per la qual cosa \xc3\xa9s utilitzat per a la detecci\xc3\xb3 i mesura de la radioactivitat per mitj\xc3\xa0 del registre d'aquesta luminesc\xc3\xa8ncia. Tamb\xc3\xa9 s'empra en pintures fluorescents i en pantalles de raig X."